ΓΡΑΠΤΗ ΕΡΩΤΗΣΗ E-1934/02

υποβολή: Ilda Figueiredo (GUE/NGL) προς την Επιτροπή

(3 Ιουλίου 2002)

Θέμα: Διμερείς συμφωνίες μεταξύ Ευρωπαϊκής Ένωσης και Ελβετίας

Η πρόσφατη έναρξη ισχύος των διμερών συμφωνιών μεταξύ Ευρωπαϊκής Ένωσης και Ελβετίας συνεπάγεται τη συγκρότηση μικτής επιτροπής ή μόνιμης ομάδας εργασίας που θα απαρτίζεται από αρμόδιους της Ευρωπαϊκής Ένωσης και της Ελβετίας.

Επιπλέον, στο πλαίσιο πρόσφατης συνεδρίασης στην οποία έλαβα μέρος μετά από πρόσκληση του Συνδικάτου Βιομηχανίας και Κατασκευών της Ελβετίας, στη Βέρνη, όπου συμμετείχαν επίσης πρέσβεις διαφόρων χωρών της Ευρωπαϊκής Ένωσης αλλά ουδείς εκπρόσωπος της Επιτροπής, κατέστη σαφής η ανάγκη να δημιουργηθεί επειγόντως αντιπροσωπεία της Ευρωπαϊκής Επιτροπής στην Ελβετία, ώστε να διευκολυνθεί ο διάλογος σχετικά με ταπάρχοντα προβλήματα, κυρίως στον τομέα της μετανάστευσης.

Ζητώ, κατά συνέπεια, από την Επιτροπή να με πληροφορήσει κατά πόσον προβλέπεται η δημιουργία αντιπροσωπείας της στην Ελβετία και με ποιο χρονοδιάγραμμα·

Απάντηση του κ. Patten εξ ονόματος της Επιτροπής

(3 Σεπτεμβρίου 2002)

Η Επιτροπή συμφωνεί σε μεγάλο βαθμό με την ανάλυση στην οποία βασίζεται η ερώτηση του Αξιότιμου Μέλους του Κοινοβουλίου. Όσον αφορά τις εξωτερικές σχέσεις της Ένωσης, η Ελβετία αποτελεί μία από τις σημαντικότερες χώρες. Από άποψη οικονομικών σχέσεων, η Ελβετία κατέχει τη δεύτερη θέση, μετά τις Ηνωμένες Πολιτείες, στις συναλλαγές προϊόντων καιπηρεσιών. Επίσης, η κεντρική γεωγραφική θέση της στην Ένωση, επιβάλλει την συνεργασία σε ένα ευρύ φάσμα θεμάτων.

Για το λόγο αυτό, ήδη στην ανακοίνωσή της, της 17ης Ιουλίου 1998, σχετικά με την εξέλιξη της Υπηρεσίας Εξωτερικών Σχέσεων, όταν η Επιτροπή αποφάσισε ορισμένες αλλαγές στο δίκτυο εξωτερικής αντιπροσώπευσής της, είχε δηλώσει ότι σχεδιαζόταν η δημιουργία μιας αντιπροσωπείας στην Ελβετία (καθώς και αντιπροσωπειών στο Αζερμπαϊτζάν, στην Κροατία, στην Πρώην Γιουγκοσλαβική Δημοκρατία της Μακεδονίας, στη Σαουδική Αραβία, στη Μαλαισία, στο Ουζμπεκιστάν, καθώς και γραφεία στην Ταϊβάν, την Παραγουάη και τον Ισημερινό).

Εντούτοις, για ορισμένους λόγους τούτο δεν κατέστη δυνατόν. Το βασικό εμπόδιο στη δημιουργία των νέων αντιπροσωπειών κατά την εν λόγω περίοδο, ήταν η έλλειψη οικονομικών και ανθρώπινων πόρων, ιδίως ενόψει των γεγονότων που συνέβησαν το 1999 στα Βαλκάνια. Το μέγεθος της κρίσης αυτής και η επείγουσα ανάγκη λήψης μέτρων έχουν επιπτώσεις ακόμα και σήμερα. Το γεγονός αυτό, καθώς και οι δομές χρηματοδότησης, που αποφασίστηκαν στο Βερολίνο, έχουν επηρεάσει σε μεγάλο βαθμό το σχεδιασμό της κατανομής των σπανίων πόρων που διατίθενται στην Υπηρεσία Εξωτερικών Σχέσεων της Επιτροπής.

Έκτοτε, κατά τη λήψη αποφάσεων για τη δημιουργία νέων αντιπροσωπειών, η Επιτροπή ήτανποχρεωμένη να εξετάζει λεπτομερώς τις πλέον επείγουσες προτεραιότητές της. Έχει εκπονηθεί μελέτη των περιφερειών στις οποίες η Επιτροπή έχει ελλιπή πολιτική εκπροσώπηση, λαμβάνονταςπόψη τόσο τη σπουδαιότητα της εμπορικής συνιστώσας, όσο και τηνλοποίηση της εξωτερικής βοήθειας.

Επιπλέον, το σχετικό πρόγραμμα που αναφέρεται στην ανακοίνωση της Επιτροπής της 3ης Ιουλίου 2001, θα έπρεπε να είναι ουδέτερο από δημοσιονομική άποψη. Τούτο σημαίνει ότι για να δημιουργήσει νέες εξωτερικές αντιπροσωπείες, η Επιτροπή ήτανποχρεωμένη να καταστήσει ορθολογικότερη την δομή της σε άλλα σημεία, είτε μειώνοντας το προσωπικό σε ορισμένες αντιπροσωπείες, είτε κλείνοντας ορισμένα γραφεία της. Στο μεταξύ, έχουνπεισέλθει και άλλοι παράγοντες που περιπλέκουν περαιτέρω την οικονομική κατάσταση, όπως είναι η επίσης επείγουσα ανάγκη, που προέκυψε κατά το τρέχον έτος, για να δημιουργηθεί αντιπροσωπεία στο Αφγανιστάν, καθώς και η μέχρι πρόσφατα δυσμενής συναλλαγματική θέση του ενιαίου νομίσματος. Τούτο ανάγκασε την Επιτροπή να αναβάλει την προβλεπόμενη δημιουργία αντιπροσωπειών κατά την περίοδο μέχρι το τέλος του 2002.

Η Επιτροπή έχει επίγνωση της αυξανόμενης ανάγκης για συνεργασία με τις ελβετικές αρχές και αποτελεσματική παρακολούθηση των ελβετικών πολιτικών. Με την έναρξη των διμερών διαπραγματεύσεων σε ορισμένους τομείς, την παρακολούθησηφιστάμενων

συμφωνιών και την αποκέντρωση της ακολουθούμενης από την Επιτροπή πολιτικής πληροφόρησης, καθίσταται ακόμα περισσότερο σημαντική η δημιουργία μιας αντιπροσωπείας της Επιτροπής, που θα συμβάλλει στην προάσπιση των συμφερόντων της Ένωσης μέσα στην Ελβετία.

Εντούτοις, παρά το γεγονός ότι η Επιτροπή παρακολουθεί το θέμα αυτό, δεν δύναται επί του παρόντος να δεσμευτεί για το χρονοδιάγραμμα της δημιουργίας μιας αντιπροσωπείας στην Ελβετία.